หุ้นไทยปิด7พ.ย.ลด1.29จุด
หุ้นไทยปิด7พ.ย.ลดลง1.29จุดที่ระดับ 956.02 จุดท่ามกลางมูลค่าซื้อขาย14,252.96 ล้านบาท
30 ต.ค. 2565

หุ้นไทยปิด7พ.ย.ลดลง1.29จุดที่ระดับ 956.02 จุดท่ามกลางมูลค่าซื้อขาย14,252.96 ล้านบาท




ดัชนีหุ้นไทยปิดทำการ เมื่อวันที่7พ.ย.ที่ระดับ956.02จุดลดลง1.29จุด มูลค่าการซื้อขาย 14,252.96 ล้านบาท 
ทั้งนี้ มี 3 หลักทรัพย์ที่ทำให้ตลาดหุ้นไทยวันนี้ยืนในแดนลบ คือSCB ปิดที่ระดับ 113.50บาท ลดลง 2.50บาท ราคาหุ้นที่ปรับลดลงมีผลต่อตลาด –1.0592 จุด, PTTGC ปิดที่ระดับ 63.25 บาท ลดลง1.50 บาท ราคาหุ้นที่ปรับลดลงมีผลต่อตลาด –0.8439 จุด และ BAY ปิดที่ระดับ18.80 บาท ลดลง 0.50 บาท ราคาหุ้นที่ปรับลดลง มีผลต่อตลาด - 0.3792 จุด 
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์หลักทรัพย์ บล.เอเซียพลัส กล่าวว่า ตลาดหุ้นไทยตอนนี้อยู่ในภาวะที่นักลงทุนไม่มีอารมณ์ที่จะซื้อขายเพราะทุกคนมีความกังวลเกี่ยวกับปัญหาน้ำท่วมที่รุกคืบเข้าสู่ใจกลางกรุงเทพมากขึ้น เห็นได้ชัดเจนจากปริมาณการซื้อขายที่เบาบางลงอย่างมาก
นอกจากนี้หากดูตัวเลขความเสียหายที่จะเกิดขึ้นจากน้ำท่วมนั้นจะเห็นว่าเปลี่ยนแปลงตลอดเวลาและมูลค่าเพิ่มขึ้นเรื่อยๆซึ่งขณะนี้พูดถึงตัวเลข 7 แสนล้านบาทและเชื่อว่ายังไม่ใช่ตัวเลขสุดท้าย ขณะที่ปัจจัยต่างประเทศโดยเฉพาะปัญหาหนี้ของยุโรปก็กลับมาไม่ชัดเจนอีกแล้ว และจะเห็นว่า วันนี้ดาวน์โจนส์ล่วงหน้าลดลงกว่า 139 จุด  ทำให้หุ้นช่วงบ่ายดิ่งลงด้วย  และเมื่อรวมปัจจัยลบทั้งในและนอกประเทศทำให้เห็นว่าเป็นเรื่องยากที่ดัชนีหุ้จะสามารถฝ่าด่าน 960 จุดไปได้และเมื่อดัชนีปรับตัวเพิ่มขึ้นก็จะถูกเทขายทำกำไรทันที